Spelifikasie (Engels: gamification) is die strategiese poging om stelsels, dienste, organisasies en aktiwiteite te verbeter om soortgelyke ervarings te skep as dié wat ervaar word tydens speletjies om gebruikers te motiveer en te betrek. Dit word gewoonlik bewerkstellig deur die toepassing van spelontwerpelemente en spelbeginsels (dinamika en meganika) in nie-spelkontekste. Dit kan ook gedefinieer word as 'n stel aktiwiteite en prosesse om probleme op te los deur die eienskappe van spelelemente te gebruik of toe te pas. Spelifikasie gebruik gewoonlik spelontwerpelemente om gebruikersbetrokkenheid te verbeter, organisatoriese produktiwiteit, vloei-sielkunde, leer , skarebefondsing, kennisbehoud, werwing en evaluering van werknemers, gebruiksgemak, bruikbaarheid van stelsels, liggaamlike oefening, verkeersoortredings, kiesersapatie, openbare houding oor alternatiewe energie, en meer. 'n Literatuurstudie van navorsing oor spelifikasie toon dat die meeste studies oor spelifikasie bevind dat dit 'n positiewe uitwerking op individue het. Daar bestaan egter individuele en kontekstuele verskille. Hamari, J. (2019). Gamification. Blackwell Pub, In The Blackwell Encyclopedia of Sociology, Malden. bl.